cyanic-selkie/wikianc huggingface dataset:
Twin Peaks
Om serien
Da serien gikk i Norge i 1990 på fredagskveldene beskrives gatene i Norge som folketomme. Førsteamanuensis Audun Engelstad på TV- og filmutdanningen i Lillehammer har blant annet skrevet boken "Fortelling i film og TV-serier", og kaller serien for «en utrolig sterk TV-opplevelse». Han sier vider at «Jeg tror serien hadde innflytelse på lang sikt. TV-seriene etter "Twin Peaks" er blitt mye dristigere i fortelleformen. Lars von Triers Riget, for eksempel, er umulig å tenke seg uten "Twin Peaks"». Den norske regissøren Pål Sletaune regner Lynch som en av sine husguder og uttalte i 2007 at «"Twin Peaks" var helt fantastisk. Det er veldig interessant at det skjedde på TV – genreblandingen, det merkelige alvoret alt ble behandlet med – de fleste som så det den gang er vel merket for livet, vil jeg tro».
Etter avsløringen sviktet seerne Twin Peaks. Den andre sesongen ble dermed også den siste. Lynch trakk seg gradvis ut av serien, dypt skuffet. Helt ferdig var han riktignok ikke med "Twin Peaks"-universet. Filmen om Laura Palmers siste dager, Fire Walk with Me, kom året etter.
Trivia
Serien het opprinnelig «Northwest Passage», en referanse til passasjen mellom USA og Canada, og kanskje en metafor på Lauras reise til den andre siden.
Seriens motiv har paralleller til Otto Premingers klassiker Laura (1944), som handler om en vakker jente som blir myrdet før historien begynner.
James Hurley rollen er inspirert av den legendariske filmskuespilleren James Dean.
Leland Palmer fikk navnet sitt etter en skuespiller i Bob Fosses All That Jazz (1979). Rollefiguren Mike som The One Armed Man er tyvlånt fra TV-serien The Fugitive.
Figurer og steder
Gjennom serien presenteres seerne for en rekke rollefigurer som går fra de sykeste til de mer seriøse rollene. Blant andre:
Også rollebesetningen er typisk for Lynch. Flere av skuespillerne hadde Lynch jobbet mye med, den såkalte Lynch-moben, som inkluderer skuespillere som Kyle MacLachlan, Jack Nance, Everett McGill og Catherine Coulson. I tillegg hadde serien flere gamle stjerner, som Piper Laurie, Russ Tamblyn, Peggy Lipton og West Side Story-stjernen Richard Beymer.
Lynch inkluderte også en rekke tilfeldigheter i serien. Da scenen der Cooper undersøker Lauras lik ble spilt inn var det problemer med lyset, slik at lysrøret blinket konstant. Dette ble en mystisk effekt han valgte å beholde. Et annet sted trodde en statist han ble spurt om det virkelige navnet sitt og svarte dette. Også dette ble beholdt. Til sist bør nevnes Frank Silvas figur, Bob. Silva var opprinnelig en del av crewet helt til han ved et uhell kom med i et bilde. Lynch syntes at det fungerte så bra at Silva fikk en sentral rolle, både i TV-serien og i filmen.
Sesong 3 (2017)
I 2017 kom en tredje sesong som ble sendt på Showtime. Lynch har regi på alle episodene.
Mange av de forrige skuespillerne medvirket i sine gamle roller, blant annet Kyle MacLachlan, Sheryl Lee, Mädchen Amick, David Duchovny, Michael Horse, Dana Ashbrook, Miguel Ferrer, Ray Wise, Grace Zabriskie, Peggy Lipton og Everett McGill. Lynch selv fortsatte rollen som FBI-agent Gordon Cole.
Påvirkning
Twin Peaks har påvirket en rekke senere TV-serier, deriblant Det gode liv i Alaska, Wild Palms, Eerie, Indiana, Picket Fences, The X-Files, Sopranos, Lost og Carnivàle.
Lost har blant annet blitt beskrevet som en «miks av "Twin Peaks", "X-Files" og "Jungelboken"».
Twin Peaks Fest
Twin Peaks Fest er et årlig arrangement hvor fans treffes i North Ben. Her samles Twin Peaks-fans til quiz med premier, utkledningfest, tur rundt på selve stedet der serien og filmen ble spilt inn og det kommer skuespillere fra serien på besøk.
Hellas under Paralympiske vinterleker 2002
Hellas deltok under Paralympiske vinterleker 2002 i Salt Lake City, USA, fra 9. til 18. mars 2002.
Newark
Newark kan vise til:
Panji
Panji (kinesisk: 潘集区; pinyin: Pānjí Qū) er et bydistrikt i provinsen Anhui i Folkerepublikken Kina. Det ligger i byprefekturet Huainan.
Bydistriktet har et areal på 607 km² og teller ca. 430 000 innbyggere (2004).
Eksterne lenker
Lokalregjeringens hjemmesider
Away Goes Prudence
Away Goes Prudence er en amerikansk stumfilm-komedie fra 1920, regissert av John S. Robertson.
Filmen er antatt tapt.
Handling
Prudence, en ung samfunnskvinne og flyger, blir forbudt å fortsette å fly av forloveden Hewitt og faren hennes. I trass iscenesetter Prudence sin egen kidnapping, men Hewitt oppdager hva som egentlig foregår - og han arrangerer en ekte bortføring for å lære henne en lekse.
Planene hans slår imidlertid tilbake på ham selv, og kidnapperne raner ham og kidnapper Prudence på ekte. For å redde seg selv later Prudence som hun ønsker å bli medlem av gjengen deres. De forsøker snart å rane Hewitts hjem, hvor de blir overrasket av politiet.
Diaea
Diaea er en slekt av edderkopper i gruppen krabbeedderkopper (Thomisidae). Navnet krabbeedderkopper, har de fått på grunn av sin sidelangs gange, ved en sammenligning med krabber.
Utseende
Diaea artene er generelt ganske små edderkopper og mange er ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Systematisk inndeling med europeiske arter
Slekten Diaea er en gruppe som består av 78 arter i verden. I Norge er det registrert én art.
Beatservice Records
Beatservice Records er et norsk plateselskap basert i Tromsø som spesialiserer seg på elektronisk musikk.
Selskapet utgir elektronisk musikk fra norske musikere og internasjonele klubbscener.
Santana PS-10
PS-10 (kalt Aníbal på hjemmemarkedet) er en bil med firehjulstrekk fra spanske Santana, i salg fra 2003.
Santana har produsert biler på lisens fra Land Rover fra 1958 til 1985, og PS-10 har mange ytre likhetstrekk med Land Rovers seriebiler og Defender.
Blant ting som skiller PS-10 fra Land Rover Defender er taket i kunststoff, flatt gulv i kupéen, mer moderne dashbord og en rekke detaljer. Girkassen er fra Defender, akslene likeså.
Tidlig i 2007 kom det en pressemelding fra Santana og Iveco som fortalte at Iveco skal markedsføre en versjon som Iveco Massif. Hele drivverket på den nye skal utvikles av Iveco.
Pupilla muscorum
Pupilla muscorum er et bløtdyr og tilhører de landlevende lungesneglene. Den er vanlig utbredt i Norge.
Utseende
Skallhøyde er 3-4 millimeter. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger.
Levevis
Pupilla muscorum lever på land både på noe tørre og fuktige steder, som kratt, veikanter, enger og skog. Ofte sitter de på en stein eller mur ikke langt over jorden. De beveger seg langsomt og kan opptre i stort antall.
Pupilla muscorum er tvekjønnet noe som gjør det lettere å finne en partner. For å kunne legge egg kreves allikevel to snegler, som under paringen, befrukter hverandre gjensidig, og ettersom de er tvekjønnet kan begge legge egg. De legger bare mellom 2 til 6 egg. Den «føder» levende unger, egget klekker straks det er lagt, og ut kryper en liten snegl. De har til og med et små sneglehus.
Snegler dør vanligvis ikke lenge etter paring og egglegging.
Musica reservata
Musica reservata (også Musica secreta, av latin reservare; «forbeholdt», «reservert») er et uformelt begrep som brukes om en a cappellastil og oppføringspraksis fra andre halvdel av 1500- og tidlig 1600-tall. Stilen, som kjennetegnes av raffinement, eksklusivitet og et intenst emosjonelt uttrykk, ble dyrket av kjennere og musikkelskere, hovedsakelig i Italia og Sør-Tyskland.
Begrepet er hentet ut fra spredte kilder med formuleringer som «musicam illam, quam vulgo reservatam iactitant» eller «ut fiat, quam vocant musicam reservatam», og det finnes ingen entydig definisjon. Stilen innebærer følgende aspekter:
Paddeulkefamilien
Paddeulkefamilien (Psychrolutidae) er en gruppe ulkefisker. Den består av 9 undergrupper og omtrent 30 arter.
LR-parser
En LR-parser er innenfor informatikken betegnelsen på en type parser (syntaktisk analysator). Det er en bunnen-opp parser som effektivt håndterer deterministiske kontekstfrie språk i en lineært avgrenset tid. Vanlige varianter av LR-parsere er LALR-parsere og simple LR-parsere. LR-parsere er blitt benyttet i prosesseringen av en rekke programmeringsspråk. De blir ofte generert automatisk av parsergeneratorer, som leser en formell grammatikk for det aktuelle programmeringsspråk. Eksempler på slike parsergeneratorer er Yacc og GNU Bison.
Navnet LR er en initialisme, der L (Left to right) betyr at parseren leser teksten fra venstre til høyre uten en sikkerhetskopi, og produserer en høyrederivering (reversed Rightmost derivation) eller et parsertre gjennom bunnen-opp-parsing. De mest detaljerte delene av treet (løvnodene) er i bunnen, de større strukturene som er bygd opp av den befinner seg i lenger opp, og roten er øverst.
Navnet LR blir ofte etterfulgt av en numerisk kvalifikator som eksempelvis LR(1) eller LR(k). LR(1)-parsere blir også kalt kanoniske LR-parsere. For å unngå tilbakesporing eller gjetting, har LR-parseren lov til å se fremover i innmatingsstrømmen k symboler før den bestemmer seg for hvordan den vil parse tidligere symboler. Vanligvis er k lik 1 og er ikke nevnt.
LR-parsere er deterministiske. De produserer en enkel, korrekt parsing, uten gjetting eller tilbakesporing, i en lineært avgrenset tid. Dette er ideelt for programmeringsspråk, men uegnet for menneskelige språk som behøver mer fleksible (og tregere) metoder. For naturlige språk brukes GLR-parsere, CYK-algoritmen eller Earley-parsere.
De ovenfor nevnte egenskaper til L, R og k deles i realiteten av alle skift-reduser-parsere, inkludert presedens-parsere. LR-navnet brukes likevel vanligvis om den form for parsing som ble oppfunnet av Donald Knuth, uten å innbefatte tidligere presendens-metoder, som for eksempel operatorpresendens-parsere. LR-parsere kan håndtere flere språk og grammatikker enn presedens-parsere eller LL-parsere; sistnevnte foretar venstrederiveringer av parsertreet gjennom ovenfra-ned parsing, og brukes eksempelvis i rekursiv descendant parsere.
Newark-on-Trent
Newark-on-Trent (oftest forkortet til Newark) er en markedsby ved elva Trent Nottinghamshire i Øst-Midlands i England. Byen ligger ved motorveien A1 (langs ruten til oldtidsveien Great North Road) og jernbanen East Coast Main Line. Byens opprinnelse kan kanskje være romersk da den ligger ved en viktig romersk vei, Fosse Way. Byen vokste opp rundt festningen Newark Castle, nå i ruiner, og en stor markedsplass som nå er omgitt av historiske bygninger. Byen var et lokalt senter for ull og tekstilsalg. Under den engelske borgerkrigen ble byen beleiret av parlamentarikernes styrker og fikk støtte fra styrkene til prins Rupert av Pfalz i det slag som er kjent som «avlastningen av Newark» i 1644, noe som ga seier til rojalistene.
I henhold til folketellingen i 2011 hadde byen en befolkning på 37 084 innbyggere, en økning på 35 129 innbyggere i 1991.
Vennskapsbyer
Newark-on-Trent har siden 1984 følgende vennskapsbyer:
Nikolaj Tisjtsjenko
Nikolaj Ivanovitsj Tisjtsjenko (russisk: Николай Иванович Тищенко; født 10. desember 1926, død 10. mai 1981 i Moskva) var en sovjetisk fotballspiller som deltok i de olympiske leker 1956 i Melbourne.
Tisjtsjenko ble olympisk mester i fotball i Sommer-OL 1956 i Melbourne. Han var med på det sovjetiske laget som vant OL-turneringen i fotball. I kvartfinalen beseiret de Indonesia med 4 – 0 i en omkamp, den første kvartfinalekampen endte 0 – 0. De vant semifinalen mot Bulgaria med 2 – 1 og i finalen møtte de Jugoslavia som de slo med 1 – 0.
Tisjtsjenko debuterte på landslaget 8. september 1954 mot Sverige. Han spilte 12 landskamper for Sovjetunionen i perioden 1954 til 1956, han scoret ingen mål.
The Lost Ring
The Lost Ring var et nettspill utviklet av Jane McGonigal for McDonald's i anledning til sommer-OL 2008 i Beijing.
Piker, vin og 3 Busserulls
Piker, vin og 3 Busserulls er et musikkalbum med 3 Busserulls, utgitt i 1985. Albumet lå syv uker på VG-lista og endte med 15.-plass som beste plassering.
Chaohu (Hefei)
Chaohu (kinesisk: 巢湖市; pinyin: Cháohú) er et byfylke i provinsen Anhui i Folkerepublikken Kina. Det ligger i byprefekturet Hebei.
Frem til 22. august 2011 var det nåværende Chaohu under navnet Juchao (居巢区; Jūcháo Qū) hovedsete for byprefekturet Chaohu, som ble opphevet den dagen.
Terje Valen
Terje Gerhard Valen (født 8. mai 1942) er en norsk politiker og forfatter bosatt i Bergen. Han er lektor med hovedfag i historie.
Lokalt engasjement
Valen har vært aktiv i en rekke lokale aksjoner i Åsane bydel i Bergen, deriblant Ta vare på Åsane, Flaktveit - Vi bryr oss, aksjonene mot utbygging av E 39 i boligstrøk (Miljøaksjon Åsane) og for å legge veien i tunnel fra det sentrale Åsane mot Klauvaneset nord i Åsane. I 2007 tok han initiativ til å få dannet Åsane vi bryr oss. I 2010 tok han initiativ til en samlet aksjon fra Foreldrerådenes arbeidsutvalg ved skolen i Åsane for å hindre nedlegging av Kyrkjekrinsen skole og for å få bygget Leikvang skole. I 1982 ble han medlem av Nordreisa Idrettslag og startet opp kvinnefotballen i Nordreisa kommune. Han var leder av Flaktveit Idrettsklubb fra 1998 til 2014, styremedlem i Idrettsrådet i Bergen fra 2006, nestleder der fra 2008 og leder fra 2010 til 2020. Han var medlem av styret i Hordaland Idrettskrets i 2014-2018. Han er aktiv idrettsutøver og vant sin klasse på halvmaraton ved Bergen City Maraton i 2017, 18 og 19. Han har sittet i styret for Hordaland Nei til EU og Bergen Nei til EU i perioden 1991-2005 og har hatt tillitsverv i Utdanningsforbundet som leder for Lektorlaget (en av Utdanningsforbundets forgjengere) i Nordreisa 1982-83 og som hovedtillitsvalgt for Åsane bydel i Bergen (med 37 000 innbyggere) på begynnelsen av 2000-tallet.
Forfattervirksomhet
I 1974 ga han ut boka De tjente på krigen, basert på hovedfagoppgaven sin. Boka førte til den første offentlige debatten om krigsprofitørene i Norge siden Helge Krogs tid, med til dels svært hissige innlegg i både Morgenbladet og Bergens Tidende. I 1975 var han blant de tiltalte i Bryhn-saken, og ble i 1978 dømt for injurier.
Han ga i 1992 ut boka Marxistisk renessanse – kommunistisk offensiv, der han forsøker å lage et omriss av en moderne marxisme, fritt for det han kaller sovjetisk og kinesisk slagg. Boka er omstridt, også på den revolusjonære venstresida.
I 2014 var han forfatter og redaktør for boka Flaktveit vi bryr oss - Flaktveit IK - 20 år.
I 2019 ble han utvalgt til redaktør for en bok om historien til Idrettsrådet i Bergen som skal gis ut i samband med 50årsjubileet i 2023.
Han har skrevet en rekke tekster i blant annet Klassekampen, Materialisten, Røde Fane, Gnist, Rødt, Bergens Tidende, Bergensavisen, Dag og Tid.
Great Indian Peninsula Railway
GIPR åpnet i 1853 en 33,8 km lang strekning fra Bombay til Thane. Videre utbygging knyttet i 1867 GIPR til Bengal-Nagpur Railway, i 1870 til nettverket til East India Railway og i 1871 til Madras Railway. Senere forlengelser knyttet i 1905 GIPR til Delhi. På begynnelsen av 1900-tallet trafikkerte GIPR et banenett på 4809 kilometer, det tredje lengste i India på den tid. I 1904 fraktet selskapet 22,5 millioner passasjerer.
Selskapet garanterte investorene et utbytte på 5 %. Det ble i 1905 sammenslått med Indian Midland Railway Company.
Ri Sang-sim
Ri Sang-sim (født 10. oktober 1979) er en nordkoreansk judoka.
Hun representerte Nord-Korea under Sommer-OL 2004 i Athen, der hun ble utslått i omspillet.
Sanshan
Sanshan (kinesisk: 三山区; pinyin: Sānshān Qū) er et bydistrikt i provinsen Anhui i Folkerepublikken Kina. Det ligger i byprefekturet Wuhu.
Det har et areal på 276,1 km² og teller ca. 145.900 innbyggere (2006).
Aylwin (film)
Handling
En kvinne misliker ste-sønnens kjærlighet til en ung kvinne, som blir sprø etter at den alkohol-påvirkede faren hennes dør i et jordskred.
Øyfjell oppvekstsenter
Øyfjell oppvekstsenter er en kombinert barneskole og barnehage i Vinje kommune. Den har 39 skoleelever i 2015.
Hubert Schrübbers
Hubert Schrübbers (født 3. november 1907, død 1978) var fra 1. august 1955 til 30. april 1972 president for Bundesamt für Verfassungsschutz.
Schrübbers var utdannet jurist og begynte sin karrière som statsadvokat i 1935, et yrke han utøvet frem til 1955 med et avbrudd mellom 1941 og 1945 da han gjorde krigstjeneste.
Jinghu (Wuhu)
Jinghu (kinesisk: 镜湖区; pinyin: Jìnghú Qū) er et bydistrikt i provinsen Anhui i Folkerepublikken Kina. Det ligger i byprefekturet Wuhu.
Det har et areal på 58 km² og teller ca. 439.100 innbyggere (2006).
Storbritannia under Paralympiske vinterleker 2002
Storbritannia deltok under Paralympiske vinterleker 2002 i Salt Lake City, USA, fra 9. til 18. mars 2002.
Før lekene i Salt Lake City 2002 hadde Storbritannia vunnet 20 medaljer (0 gull, 5 sølv og 15 bronse) fra 7 vinterleker siden 1976.
Skattepolitikk
Skattepolitkikk er et politisk partis eller myndighetenes prinsipielle synspunkter og praktiske fremgangsmåte for utformingen og innretningen av skattene på lønns- og andre inntekter (f.eks. kapitalinntekter), bolig, annen fast eiendom, formue, arv samt avgifter.
Skatte- og avgiftspolitikken har tre hovedmål: Den skal bidra til offentlige inntekter, utjevning av inntekter og levekår og til effektiv ressursutnyttelse.
Motsetningene i skattepolitikken følger en utpreget «høyre-venstre-akse», og hovedproponentene vil i de fleste land argumentere hovedsakelig med hensynet til enten vekst, eller atferd, eller fordeling. Det er antakelig bred oppslutning om at veksttakten avhenger av skattesatsenes nivå, at publikums atferd avhenger av skattenes innretning (f.eks mellom inntektsskatt og forbruksskatt), og at den økonomiske og sosiale fordeling i samfunnet avhenger av skattesatsenes progresjon.
Skattepolitikken har vært et viktig politisk og vitenskapelig debattema i lang tid. Usosial skattlegging har spilt en rolle i venstre-populistisk og revolusjonær bevegelse i så ulike stater som Romerriket, Tsar-Russland og dagens Norge. Radikale skattekutt for å stimulere arbeidsinnsats og vekst er et viktig element i såkalt «dynamisk skattepolitikk», som for alvor seiret i mange land på 1980-tallet med talspersoner som Ronald Reagan, Margaret Thatcher, Poul og Kåre Willoch. I nyere tid har såkalt «grønn» skattepolitikk kommet i sentrum, med økt fokus på å skattlegge forbruk gjennom særavgifter, eller internasjonale finanstransaksjoner gjennom såkalt Tobin-skatt.
Det glade vanvidd (album)
Det glade vanvidd er et musikkalbum med 3 Busserulls, utgitt i 1986. Albumet lå fem uker på VG-lista og endte med 14.-plass som beste plassering.
Obscured by Clouds
Obscured by Clouds er et studioalbum fra det engelske bandet Pink Floyd, utgitt i juni 1972. Albumet ble innspilt i Frankrike samtidig med at bandet hovedsakelig var opptatt med første halvdel av The Dark Side of the Moon-turneen i 1972 samt innspillinger til albumet The Dark Side of the Moon.
Albumet består av filmmusikk til den franske filmen La Vallee, regissert av Barbet Schroeder. Schroeder ønsket musikk der musikken skulle være en del av kulissene i filmen og ikke bakgrunnslyd slik som ellers er vanlig som filmmusikk. Obscured by Clouds var det første albumet der Pink Floyd benyttet seg av synthesizeren VCS 3. På dette albumet var det i hovedsak gitarist David Gilmour som benyttet seg av synthesizeren, men på senere innspillinger ble den også brukt av Richard Wright og Roger Waters.
For første gang siden albumet More ga Pink Floyd ut et album bestående av flere kortere sanger. Lydbildet på albumet er et eksempel på bandets endrede musikkstil, noe som ville komme tydelig fram på The Dark Side of the Moon. Obscured by Clouds har da også havnet i skyggen av etterfølgeren og fikk variable mottakelser da det ble utgitt.
Obscured by Clouds nådde 6.-plass på den britiske albumlisten, mens beste den plasseringen i USA var 46.-plass.
Raffaella Imbriani
Raffaella Imbriani (født 24. januar 1973) er en tysk judoka.
Hun representerte Tyskland i Sommer-OL 2004 i Athen, der hun ble utslått i omspillet.
European Winter Throwing Challenge 2002
European Winter Throwing Challenge 2002 ble arrangert 9. og 10. mars 2002 på Stadion Veruda i Pula i Kroatia. Arrangør var European Athletic Association, og 175 deltakere fra 26 land deltok.
Dette var den andre utgaven av denne konkurransen.
Medalje- og poengtabell
{{legend|#ccccff|Vertlandet er markert i blått|border=solid 1px #AAAAAA}}
Air Buddies
Air Buddies er en amerikansk familiekomedie fra 2006 regissert av Robert Vince.
Det er den sjette filmen i Air Bud-filmserien, og den eneste som ble utgitt direkte på DVD.
Sammendrag
Den kjente Golden retriever-hunden Air Bud blir kidnappet av lyssky kjeltringer som vil selge hunden for penger, og de fem valpene hans må hjelpe eierne deres med å redde dagen og finne igjen faren sin. Underveis får de hjelp fra en rekke forskjellige dyr og skapninger, som de kan snakke med.
Nordre Berggate
Nordre Berggate kan vise til følgende veier eller gater i Norge:
Sam Maes
Karriere
Under Junior-VM i alpint 2017 tok han bronse i lagkonkurransen for Belgia, på lag med Mathilde Nelles, Kim Vanreusel og Tom Verbeke.
Maes deltok i slalåm (fullførte ikke) og storslalåm (26.-plass) under VM i alpint 2019 i Åre. I det påfølgende Junior-VM i alpint 2019 tok han bronsemedalje i storslalåm.
Cissi Klein
Cissi Pera Klein (1929–1943) var ei norsk jødisk jente som ble offer for holocaust. Klein blir hvert år minnet i sin hjemby Trondheim.
Oscar Gustafson
Oscar Gustafson var en norsk skuespiller og regissør.
Cissi Klein
Bakgrunn
Faren Wulf var fra Litauen og moren Milla var fra Latvia. De innvandret til Norge rundt 1905. Først bodde de i Narvik, hvor Cissi Klein ble født, men flyttet senere til Trondheim hvor de drev butikken Sæpemagasinet i Thomas Angells gate.
Oscar Gustafson
Han regisserte i 1917 filmen En vinternat (sammen med Peter Lykke-Seest) og spilte hovedrollen som dosent Wollert Berg. Gustafson stod også for dekorasjoner og sminke. I 1919 regisserte han De forældreløse (også sammen med Lykke-Seest) og spilte rollen som Robertson.
Filmografi
(også medregissør) (også medregissør)
Cissi Klein
Pågrepet, deportert og myrdet
Cissi Klein var 13 år da hun ble arrestert i klasserommet på Kalvskinnet skole 25. november 1942 og plassert i husarrest. Faren Wulf Klein og Cissis storebror Abraham Klein hadde blitt arrestert 7. oktober og plassert i Falstad fangeleir. Alle tre og moren Milla Klein ble sendt med tog til Oslo, men rakk ikke DS «Donau»s avgang og ble plassert i Bredtveit fengsel. Der ble Milla syk, og hun ble tilbake på Bredtvedt mens Wulf, Abraham og Cissi den 24. februar 1943 ble deportert med skipet MS «Gotenland» fra Oslo til Szczecin.
Skipet la til kai på formiddagen den 27. februar. Fangene ble stuet i godsvogner og sendt til Berlin, der de ble tvunget til å skrive under på at de overdro formuene sine til den tyske stat. Dagen etter ble de sendt videre med tog til Auschwitz. Ved ankomst til Auschwitz ble alle menn under 18 og over ca. 45–50 år samt nesten alle kvinner skilt ut av gruppen, disse ble øyeblikkelig henrettet i gasskammeret. Sammen med sin far og sin bror var 13 år gamle Cissi blant de som umiddelbart ble sendt til gasskamrene og drept.
Milla Klein hadde fått hjelp til å rømme fra Bredtvedt og ta seg over grensen til Sverige. Der fikk hun overtalt den svenske rabbineren i den jødiske menigheten i Trondheim til å adoptere Cissi og Abraham, slik at de kunne få tillatelse til å dra fra Norge til Sverige. Da adopsjonen var gått i orden, utstedte svenske myndigheter den 9. juni 1943 en etterlysning etter foreldreløse Abraham og Cissi Klein fordi de var tildelt svensk statsborgerskap. Morens bestrebelser for å redde barna var imidlertid forgjeves, ettersom de allerede hadde blitt sendt ut av landet og drept i Auschwitz. Etter krigen vendte Milla Klein tilbake til Trondheim, men klarte ikke å finne seg til rette der med vissheten om at både ektemannen og barna hadde blitt drept. Hun emigrerte etter hvert til Israel.
Minnesmerker
I 1995 ble det satt opp et minneskilt over henne på huset hun bodde på Museumsplass, og i 1997 ble det avduket et minnesmerke laget av Tore Bjørn Skjølsvik og Tone Ek i parken like ved. Gaten Cissi Kleins gate er oppkalt etter henne; den går langs den ene siden av Museumsplass.
Elever fra Kalvskinnet skole, der Cissi Klein gikk på skole, besøker minnesmerket 6. oktober hvert år.
En snublestein er lagt ned i gaten utenfor bygningen der Cissi Klein bodde, på adressen Museumsplass 3.
I april 2021 besluttet Trøndelag fylkeskommune at den nye videregående skolen på Falkenborg i Trondheim, som starter opp i midlertidige lokaler høsten 2022, skal hete Cissi Klein videregående skole. I 2022 ga Geir Svardal ut boken ''Ingen skal få se at jeg gråter. Historien om Cissi Klein og deportasjonen til Auschwitz'' (Aschehoug).
Litteratur
Geir Svardal: Ingen skal få se at jeg gråter : historien om Cissi Klein og deportasjonen til Auschwitz (Aschehoug, 2022)
Jørgen Haugen Sørensen
Jørgen Haugen Sørensen (født 3. oktober 1934, død 18. november 2021) var en dansk billedhugger og filmskaper.
Sørensen foresto utsmykningsoppgaver i flere land, og mottok flere priser, blant annet Eckersbergmedaljen i 1969 og Thorvaldsenmedaljen i 1979.
Han var bror til maler og grafiker Arne Haugen Sørensen.
Babs
Babs er en amerikansk stumfilm-komedie fra 1920, regissert av Edward H. Griffith. Hovedrollen spilles av Corinne Griffith.
Handling
Babs Marvin er forelsket i David Darrow, en ung advokat. Faren til Babs er den mektige senator Marvin, og støtter Eben Sprague for en plass i statens lovgivende forsamling. Men Darrow oppdager at Sprague er en kjeltring, og truer med å avsløre ham offentlig med mindre senatoren går med på å støtte ham - i stedet for Sprague. Babs motsetter seg Darrows avgjørelse, i frykt for at dette kommer til å ødelegge hans lovende karriere som advokat.
18 Wheels of Steel
18 Wheels of Steel er en videospillserie, gitt ut av ValuSoft og produsert av SCS Software. Serien består av 7 spill: Across America, Pedal to the Metal, Convoy, Haulin, American Long Haul, Extreme Trucker og Extreme Trucker 2.
Spillene handler om i sin enkelhet å levere frakt i en lastebil fra en nordamerikansk by til en annen.
Det sørlige Qi-dynasti
Det sørlige Qi-dynasti (kinesisk: 齊朝, pinyin: Qí cháo, 479-502) var det annet av Sørdynastiene i Kina, og det ble etterfulgt av Liang-dynastiet. I dets 23 år lange historie var det for det meste preget av ustabilitet. Etter de dyktige keiser Gao og keiser Wu ble Wus barnebarn prinsen av Yulin myrdet av keiser Wus intelligente, men grusomme og mistroiske nevø Xiao Luan. Han overtok som keiser Ming og henrettet alle keiser Gaos og keiser Wus sønner og sønnesønner, og alle embedsmenn han mistenkte for å konspirere mot ham. Vilkårligheten ved disse henrettelsene ble verre da keiser Ming ble etterfulgt av sin sønn, markgreven av Donghun. Hans fremferd utløste en rekke opprør, og det siste av dem, ledet av general Xiao Yan førte til dynastiets undergang. Xiao Yans Liang-dynasti overtok.
==Herskere av Det sørlige Qi-dynasti (479-502) ==
FIFA World Player of the Year
FIFA World Player of the Year er en årlig kåring av «verdens beste fotballspiller». Utmerkelsen ble etablert i 1991 av FIFA, det internasjonale fotballforbundet. Det er verdens ledende landslagstrenere og landslagskapteiner som nominerer tre menn og tre kvinner til tittelen. Kvinnene kom med fra 2001. FIFA teller opp nomineringene og deler ut prisen på sin årlige galla.
Om vinnerne
Ronaldo, Ronaldinho, Zinedine Zidane, Mia Hamm, Birgit Prinz, Marta, Carli Lloyd, Cristiano Ronaldo, Lionel Messi, Robert Lewandowski og Alexia Putellas har vunnet mer enn en gang. Marta har seks titler, mens Ronaldo, Zidane, Prinz, Cristiano Ronaldo og Messi har tre titler hver. Ronaldo er den yngste vinneren, med 20 år i 1996, mens Fabio Cannavaro vant 33 år gammel i 2006. Nadine Angerer vant i 2013, da hun var 35 år gammel, og er den eldste vinnende kvinne. Den yngste kvinnelige vinner er Marta som var 20 år i 2006 (syv måneder eldre enn Ronaldo).
Alexei Ramírez
Alexei Fernando Ramírez (født 22. september 1981 i Pinar del Río) er en cubansk baseballspiller som deltok i de olympiske leker 2004 i Athen.
Ramírez ble olympisk mester i baseball under Sommer-OL 2004 i Athen. Han var med på det cubanske laget som vant turneringen foran Australia og Japan. Cuba vant over Australia med 6–2 i finalen.
Thom Tillis
Thomas Roland «Thom» Tillis (født 30. august 1960 i Jacksonville i Florida i USA) er en amerikansk republikansk politiker. Han er medlem av USAs senat valgt i North Carolina siden 2015. Han er tidligere medlem av Representantenes hus i North Carolina (2007–2015); de siste fire år som Speaker of the House.
Biografi
Tillis beseiret den sittende senator Kay Hagan i mellomårsvalget i USA i 2014, og ble gjenvalgt i 2020. Tillis møtte da demokraten Cal Cunningham i senatsvalget i november 2020.
I 2017 var Tillis en av 22 senatorer som undertegnet et brev til president Donald Trump som oppfordret presidenten til å få USA til å trekke seg ut av Parisavtalen.
Tillis har en rangering på A+ fra National Rifle Association (NRA). I 2014 støttet NRA hans kandidatur til senatet.
Tillis bor i Cornelius i North Carolina.
Den 2. oktober 2020 testet Tillis positiv for Covid-19. Han var en av flere som syntes å ha blitt smittet ved Det hvite hus.
Sanna Askelöf
Sanna Askelöf (født 5. februar 1983) er en svensk judoka.
Hun representerte Sverige under Sommer-OL 2004 i Athen, der hun ble utslått i omspillet.
Olof Frenzel
Olof Frenzel (født 25. januar 1933 i Blankenhagen, Tyskland, død 19. oktober 2013) var en svensk skuespiller og parykkmaker.
Mozjajsk
Mozjajsk (russisk: Можа́йск) er en by i Moskva oblast i Russland. Den ligger 110 km vest for Moskva, på den historiske veien som fører til Smolensk og videre til Polen. Innbyggertall: 31 459 (folketelling 2002).
Byen ble først nevnt i 1231 som tilhørende Tsjernigov. Senere var den en viktig festning for Smolensk-dynastiet. Byen ble tatt av Storfyrstedømmet Moskva i 1303, men hadde i løpet av det neste århundret store problemer med å forsvare den mot Algirdas av Litauen. Fyrstedømmet ble vanligvis holdt av en yngre bror av den herskende storfyrsten av Moskva, til prasisen ble droppet i 1493.
Den første steinkatedralen ble bygget i byens kreml tidlig på 1300-tallet. I 1849 ble den plukket fra hverandre stein for stein og deretter rekonstruert nøyaktig slik den tidligere var. En større blodrød katedral i nygotisk stil ble fullført i 1814. Kirken til St. Joakim og Anna har bevart elementer fra tidlig 1400-tall. Et annet viktig landemerke er Luzjetskijklosteret, grunnlagt i 1408 av St. Ferapont og gjenoppbygget i mustein på 1500-tallet. Klosterets katedral, bygget under Vasilij III's styre, var tidligere kjent for sine fresker, tilskrevet Dionisijs krets.
Carry That Weight
«Carry That Weight» er en sang av The Beatles, skrevet av Paul McCartney, men som sedvanlig kreditert Lennon/McCartney. Den ble utgitt i 1969 på albumet Abbey Road, og er en del av den såkalte Abbey Road-medleyen.
Gila River
Gila er ei sideelv til elva Colorado i det sørvestlige USA. Den er 1 014 km lang og har utspring i Sierra County i den vestlige delen av delstaten New Mexico. Den renner først mot sørvest og dreier deretter mot vest inn i Arizona. I Arizona renner den mot sørvest forbi byen Safford, og langs den sørlige del av Gilafjellene. Øst for Phoenix dreier den brått mot sør, og deretter mot vest igjen ved byen Gila Bend. Deretter renner elva mot sørvest og løper sammen med Colorado nær Yuma.
Carry That Weight
Sangen ble spilt inn, til og fra, mellom 2. juni og 19. august 1969. «Carry That Weight» og den foregående «Golden Slumbers», ble gjort som en sammenhengende innspilling. John Lennon var fraværende da instrumentopptakene ble gjort, ettersom han var på sykehus etter en mindre trafikkulykke.
Gila River
På begynnelsen av 1900-tallet var det mulig å seile på den nedre delen av elva i mindre båter, men i dag er elva sperret ved Coolidge-demningen.
I henhold til freden i Guadalupe Hidalgo fra 1848 skulle elva danne grensa mellom USA og Mexico, hvilket den også var fram til 30. juni 1854, da Gadsden-avtalen trådte i kraft. Den innebar en grenseforskyvning sørover, idet Mexico solgte et område på 77 000 km² til USA for 10 millioner dollar.
Carry That Weight
Mellompartiet midt i sangen benytter messingblåsere, elektrisk gitar og vokal som gjentar motivet fra begynnelsen av «You Never Give Me Your Money» fra samme album, men med annen tekst. Mot slutten av «Carry That Weight» repeteres et gitarmotiv som brukes både i «You Never Give Me Your Money» og i «Here Comes The Sun» (foruten sangen «Badge» med Cream, som Harrison skrev sammen med Eric Clapton. Sangen går deretter sømløst over i «The End».
Teksten kan antas, i likhet med «You Never Give Me Your Money», å reflektere McCartneys bekymringer for Beatles' finansielle problemer, men dette er ikke den eneste måten å tolke den på. Sangen kan også handle om å erkjenne at man er blitt voksen, og om å tynges av det ansvaret som følger med:
Selve frasen, Carry That Weight, gjenkjennes i en Charles Dickens-strofe i boken The Old Curiosity Shop: «She need be accustomed to such loads betimes thought, neighbor, for she will carry weight when you are dead.»
Tor Erling Hogstad
Tor Erling Hogstad (født 29. mars 1961 i Skien) er en norsk tidligere fotballspiller. Han spilte for Odd i perioden 1979–1992 og fikk med seg 265 kamper. Han jobber i dag som miljøterapeut.
The Backyard (1920)
The Backyard er en amerikansk stumfilm fra 1920, regissert av Jess Robbins.
Kroatisk kuna
Kroatisk kuna (kroatisk hrvatska kuna) var den offisielle myntenheten i Kroatia fra 30. mai 1994 til 31. desember 2022 da den ble etterfulgt av euro. 1 kuna var delt inn i 100 lipa. Valutakode (ISO 4217) er HRK.
Siri Wiberg
Siri Wiberg (født 4. mars 1974) er en norsk statsmeteorolog og værmelder i NRK.
Wiberg er fra Drangedal i Telemark. Hennes første sending på NRK1 var 25. mars 2004. Wiberg er cand.scient. fra Universitetet i Oslo, med hovedfag i dynamisk meteorologi.
Upernavik kommune
Upernavik kommune er den tidligere nordligste kommunen i Vestgrønland amt på Grønland. I 2009 ble den en del av Qaasuitsoq kommune.
Kommunen er 450 km fra nord til syd. I nord grenser den til Qaanaaq kommune i Nordgrønland, i øst til Nordøst-Grønland biosfærereservat og i sør til Uummannaq kommune.
Hovednæringene i kommunen er fiske og fangst. De siste årene har særlig fiske av hellefisk økt, og gitt store inntekter.
Samuel Kolega
Han debuterte i verdenscupen i alpint 5. mars 2016 i storslalåm i Kranjska Gora.
Han representerte Kroatia under vinter-OL 2018 i Pyeongchang, hvor han ble nummer 37 i storslalåm.
Han tok sine første verdenscuppoeng da han ble nummer 15 i slalåm i Zagreb 6. januar 2021.
Under Vinter-OL 2022 i Beijing, ble han nummer 21 i storslalåm.
Samuel Ryder
Samuel Ryder (født 24. mars 1858, død 2. januar 1936) var en engelsk handelsmann, født i Preston i Lancashire. Han er i dag mest kjent som mannen som ga navn til trofeet i golfturneringen Ryder Cup Matches.
Handelsmann og borgermester
Ryder var sønn av en handelsmann fra Manchester, og tok sin utdannelse ved University of Manchester. Han bestemte seg i ung alder for å begynne å selge små poser med frø til hagebruk, og flyttet til St Albans i Hertfordshire og startet Heath and Heather Seed Company. Forretningene gikk godt, og han rykket raskt oppover i samfunnsklassene. I 1906 ble han valgt til borgermester i byen, og i denne jobben arbeidet han så mye at han ble syk av overanstrengelse. For å bli frisk fikk han beskjed om å få mye sol og frisk luft, og det var sånn at han etter hvert begynte å spille golf.
Mangas Coloradas
Mangas Coloradas, eller Dasoda-hae (født cirka 1793, død 18. januar 1863) var en apache-høvding og et medlem av den østre Chiricahuastammen (mimbreño), hvis hjemland strakte seg vestover fra Rio Grande og omfattet de meste av dagens sørvestre New Mexico.
Biografi
Han var svigerfar til høvding Cochise og regnes av mange historikere for å være en av de viktigste indianske ledere på 1800-tallet på grunn av hans prestasjoner i kamp mot meksikanere og amerikanere. Navnet Mangas Coloradas fikk han av meksikanerne og er spansk for Fargede Ermer.
Det finnes ingen kjente fotografier av Mangas Coloradas, dog en av hans sønner, Mangus, blitt fotografert og er fra tid til annen feilaktig identifisert som Mangas Coloradas.
Mangas Coloradas ble utnevnt til høvding over apachestammen da Geronimos far døde i 1829.
Da det ble funnet gull i California i 1848 ble apachene hurtig truer av de hvite som søkte etter formue også i deres del av det nordamerikanske kontinent. I en gruveleir ble Mangas Coloradas pisket. Dette gjorde ham til livslang fiende av de hvite. I 1861 slo han seg sammen med sin nevø Cochise i kampen mot de hvite. Mangas Coloradas og Cochise kontrollerte på det meste meget av det som nå er det sørlige New Mexico og Arizona inntil Mangas Coloradas ble såret og tatt til fange i 1863. Han ble drept i januar 1863 idet han prøvde å flykte fra Fort McLane (New Mexico)9.
Etter hans død ble hans nevø Cochise apachenes høvding.
Avshalom Feinberg
Avshalom Feinberg (hebraisk אבשלום פיינברג‎, født 23. oktober 1889 i Gedera, død 20. januar 1917) var en av lederne i Nili, et jødisk spionnettverk i osmansk Palestina, hvis formål var å hjelpe britene i kampen mot Det osmanske riket under første verdenskrig.
Tormis Laine
Tormis Laine (født 6. august 2000) er en estisk alpinist.
Avshalom Feinberg
Feinberg ble født i Gedera i Palestina, som den gang var en del av Det osmanske riket. Han studerte i Frankrike, men vendte tilbake for å arbeide for Aaron Aaronsohn i den agronomiske forskningsstasjonen i Atlit. Kort tid etter at første verdenskrigs start, dannet Aaronsohn i hemmelighet Nili sammen med søsteren Sarah Aaronsohn, Feinberg og Yosef Lishansky. I 1915 reiste Feinberg til Egypt, hvor han etablerte kontakt med britiske Naval Intelligence Division (sjøfartsetteretningen). I 1917 reiste Feinberg igjen til Egypt, denne gangen til fots. Han ble tilsynelatende drept av beduiner i nærheten av den britiske fronten i Sinai, i nærheten av Rafah. Hans skjebne forble ukjent fram til etter seksdagerskrigen i 1967, da hans levninger ble funnetunder et palmetre som hadde vokst opp fra daddelkjerner han hadde i lommen.
I 1979 ble en ny israelsk bosetning på Sinaihalvøya, Avshalom, oppkalt etter ham. Etter at bosetningen ble forlatt i 1982 i henhold til Camp David-avtalen, fikk en ny bosetning navn etter ham, grunnlagt i 1990.
NM i bandy for damer 2010
'''Det 27. Norgesmesterskapet i bandy for damer''' ble vunnet av Stabæk etter finaleseier 7-3 over Nordre Sande/Drammen. Stabæk vant også seriespillet.
Finale
Marienlyst stadion, Drammen, lørdag 13. mars, 80 tilskuere. Nordre Sande/Drammen – Stabæk 3-7 (0-3)
Målscorere:
Pytheas fra Massalia
Pytheas fra Massalia (født ca. 380 f.Kr., død ca 310 f.Kr.) var en gresk handelsmann, geograf og oppdager fra den greske kolonien Massalia (dagens Marseille i Frankrike). Han gjennomførte en sjøreise for å utforske det nordvestlige Europa rundt 325 f.Kr. Han seilte rundt det meste av De britiske øyer.
Pytheas er den første som vi kjenner som har gitt skriftlige opptegnelser om midnattssolen, nordlyset og polarisen, og den første til nevne navnet Britannia og germanske stammer. Det landet han kom til i nord, kalte han «Thule», og som sannsynligvis var Norge. Hvor langt nord han kom i Norge er umulig å vite, men enkelte har ment at han må ha seilt til Hålogaland for å kunne beskrive nordlyset. Dønna og Træna er blant de øyene i Nordland som da peker seg ut.
En omdiskutert Periplus
Pytheas beskrev sin reise i en periplus ("omsegling") med tittelen På sjøen (Περι του Ωκεανου) som dessverre har gått tapt i historiens gang, bortsett fra utdrag, sitater og parafraser av senere forfattere. Noen av dem, som historikerne Polybios og Strabon, beskyldte Pytheas for å ha dokumentert en fiktiv sjøreise, men dagens historikere mener at Pytheas' reise både er mulig og sannsynlig.
Reisen kan ha bli støttet av en rik beskytter – det er blitt spekulert om Aleksander den store var en av dem – på leting og utforsking av de ukjent vestlige og nordlige regionene av den verden grekerne kjente til. Pytheas beregnet omkretsen på Storbritannia som er innenfor 2,5 % av moderne beregninger. Det er noen bevis på at han benyttet polarstjernen for å navigere i henhold til breddegraden og dessuten forsto forholdene mellom månefasene og flo og fjære. I det nordlige Spania studerte han tidevannsbevegelsene og kan ha knyttet årsaken til månen. Denne oppdagelsen var kjent hos den greske stoiske filosofen Poseidonios.
Pytheas var ikke den første til å seile opp i Nordsjøen og rundt De britiske øyer. Handelen mellom Gallia (Det galliske Frankrike) og Storbritannia var allerede godt etablert, fiskere og andre seilte til Orknøyene og sydlige Norge. På 300-tallet f.Kr. nevner den romerske forfatteren Avienus en tidlig gresk sjøreise som kanskje ble gjennomført på 500-tallet f.Kr.
Fra Marseille til Hålogaland
En hypotetisk rekonstruksjon av Pytheas' sjøreise beregner at han dro fra Marseille og enten rundt Pyreneerhalvøya, eller over landjorda i Frankrike og til Bordeaux, deretter sjøvegen til sydspissen av England, Plymouth, opp Irskesjøen, passerte Man, Hebridene, Orknøyene, Shetlandsøyene og krysset Nordsjøen til Norge og fulgte norskekysten oppover i seks dager, kanskje så langt nord som i nærheten av polarsirkelen, og noen av de ytre øyene i Hålogaland som Træna eller Dønna, – det land som han kalte for Thule. Et sitat forteller at han så deler av sola over synsranden ved midnatt. Deretter returnerte han sørover samme veg langs norskekysten, men over mot Danmark, Helgoland og gjennom Den engelske kanal og tilbake til Bordeaux.
Det har vært spekulert om Pytheas istedenfor Norge seilte til Island ettersom han mente at Thule var en øy. Denne teorien har få tilhengere. For det første er sjøreisen fra Shetland til Island betydelig lengre, og for det andre var Island ubebodd inntil nordmenn oppdaget Island på midten av 800-tallet, og Pytheas forteller at han møtte et jordbruksfolk i Thule, og fortalte at de spiste frukter og tresket kornet i hus, og istedenfor vin laget beboerne seg en drikk av korn og honning, det vil si en form for mjød. Romerske krønikere nevner rundt 100 f.Kr. et land langt mot nord ved navn «Dumna» som har blitt tolket som Dønna. Det tyder på et ekko av Pytheas' skildring, blant begrunnelsen at Thule i henhold til Pytheas var en øy.
Hvor langt nord Pyteas kom er det ingen som vet, og nettopp derfor har Thule blitt et generelt begrep for «veldig langt mot nord». Antagelig nådde han Thule eller Hålogaland på ettersommeren og ble der over vinteren. Det stemmer overens med beskrivelsen av issørpa og havskodda som var ukjent og merkelig for en sjøfarer fra Middelhavet.
På jakt etter tinn
Begynnelsen på Pytheas' reise er ukjent. Kartagerne hadde stengt Gibraltarstredet for alle skip fra andre nasjoner. Noen historikere mener derfor at han må ha reist over land til elvemunningen av Loire eller Garonne. Andre mener at han for å unngå kartagernes blokade, kan ha holdt seg tett mot land og kun seilt om natten. Det er også mulig at han dro fordel av et midlertidig fravær av blokaden som er kjent å ha funnet sted i det tidsrommet Pytheas reiste.
Cornwall på De britiske øyer var viktig ettersom stedet var det viktigste stedet for utvinnelse av tinn. Pytheas studerte produksjonen der. I løpet av hans seiling langs De britiske øyer oppdaget han at tidevannet gikk svært høyt der. Han nedtegnet det lokale navnet på øyene i gresk som Prettanike, noe som Diodorus senere tolket som Pretannia. Dette støtter teorien om at kystbefolkningen av Cornwall kan ha kalt seg selv for Pretani eller Priteni, noe som gir gjenklang om det skotske folket piktere som romerne kalte for Picti. Pytheas er også blitt sitert på at referere til De britiske øyer som «øyene til pretaniene».
Beskrive det ubeskrivelige
Begrepet «vann-lunge» (engelsk «marine lung») betyr egentlig manet, og moderne forskere mener at Pytheas forsøkte å forklare formasjonen av issørpe som blir dannet på utkanten av drivis, hvor sjøen og snøslaps blir dekket av tåke.
Etter å ha fullført sine studier av De britiske øyer reiste Pytheas nordover til Nordsjøen hvor han kan ha besøkt en øy hvor det var rav, en viktig handelsvare den gang. I henhold til det encyklopediske verket Naturalis Historia av Plinius den eldre:
Litterær innflytelse
Pytheas' skriv var en sentral kilde for informasjon for senere oldtidsforfattere og historikere tidlig i middelalderen, og sannsynligvis den eneste kilde om nordområdene. Den astronomiske forfatteren Geminus av Rhodos nevner en «Beskrivelse av havet». Marcianus, en lærd på Apollonius på Rhodos, nevner en «periodos ges» (en stripe rundt jorda) eller «periplus» (seile rundt). Det som er felles for oldtidstekstene er at en uendelig rekke av titler kan representere én eneste kilde. Det kan komme av at tittelen viser til kun en seksjon av flere i en bok enn hele boken. Enten det er én bok eller flere har Pytheas' egen tekst gått tapt, og opptegnelsene av hans sjøreise er kun videreført i tekstene til Strabon, Diodorus av Sicilia og Plinius den eldre.
Baron Sinha av Raipur
Baron Sinha av Raipur er et arvelig baroni i Det forente kongerike Storbritannia og Nord-Irland. Det ble opprettet i 1919 for Satyendra Prassano Sinha og hans legitime, mannlige arvinger. Barontittelen er en høyadelstittel i Det forente kongerike. Dette var første gang en arvelig britisk adelstittel ble opprettet for en inder. Adelskapet ga lord Sinha sete i det britiske Overhuset. Etter hans død i 1928, ble sønnen, Aroon Kumar Sinha, i 1939 kalt til å ta sete i Overhuset.
Erik P. Petri
Erik P. Petri (født 1878, død 1966) var en norsk maler. Han ble født som Petrus Petterson på våren 1878 under foreldrenes innvandringsreise fra Dingelvik i Sverige til Fredrikshald (Halden) i Norge.
Livskronologi
Foreldrene var Johannes Petterson og Augusta Charlotta Holmqvist.